**REFERAT FRA årsmøtet 3. mai 2017:**

**SAKSLISTE:**

1. Valg av ordstyrer
2. Valg av referent
3. Godkjenning av innkalling
4. Årsberetning for 2016
5. Regnskap 2016
6. Innkomne forslag/saker satt på dagsorden
   1. Veilag - fordeler med å være medlem av Nesodden Velforbund
7. Fastsetting av kontingent
   1. Kontingenten foreslås øket til 75 pr. vel-medlem
8. Budsjett 2017 og 2018
   1. Velavisen
   2. Kontingent
   3. Dersom medlemstallet øker, bl.a pga at veilag melder seg inn, kan kontingenten settes ned ved en senere anledning.
9. Valg
   1. Valg av styre
   2. Valg av representanter til Stiftelsen Hellviktangen
   3. Valg av valgkomite
   4. Valg av revisor

**Tilstede:**

Til sammen 19 personer møtte, derav 4 æresmedlemmer, 11 vel og varaordfører.

**1. Trond Erik Bergersen ble valgt som ordstyrer.**

**2. Grethe Marie Belboe ble valgt som referent.**

**3. Godkjenning av innkallingen:**innkallingen ble godkjent.

**4. Årsberetningen 2016**:

Trond leste gjennom årsberetningen.

Godkjent.

**5. Regnskap 2016:**

Godkjent. Revisor har også godkjent regnskapet.

**6. Innkomne forslag/saker satt på dagsorden:**

Veilag - fordeler med å være medlem av Nesodden Velforbund

Det er gunstig for veilag å være medlemmer, spesielt pga forsikringen. OBS: dugnad ol.

Hvordan forholde seg til «dobbelt-kontingent»? Dette har blitt diskutert en del i styret uten å ha kommet til noen annen løsning enn at vi må kjøre det på den måten.

Vi bør skrive noe om det i velavisen om hvor «farlig» det kan være å ha dugnader uten forsikringer.

Det oppfordres til styret å informere om det juridiske skillet mellom vel og veilag.

Noen vel har veilagene inkludert i velet og da har noen av disse 2 kontingenter – frivillig å betale vel-kontingent, ikke frivillig å betale veiutgiftene.  
Noen vel deler de administrative oppgavene med veilaget.

Styret skriver litt om forskjellige modeller i Velavisen.

**7. Fastsetting av kontingent:**

Styret ønsker å øke kontingenten til 75 kr. Økningen av kontingenten blir da på 50%. Det kom forslag om økning til 85 kr. Økning av kontingent til 75,- kr fra 2018 ble vedtatt med 2 stemmer i mot.

Mange vel har allerede hatt årsmøter og fastsatt sine kontingenter, så det er uheldig å sette opp kontingenten i 2017. NVF har økonomi til å gå med underskudd i 2017, så forslaget om å gå opp i 2018 ble vedtatt med 2 stemmer imot.

**8. Budsjett 2017 og 2018:**

1. Velavisen: Det blir 3 utgivelse i 2017. Det er satt opp 4 utgivelser i 2018.   
   Vi oppfordrer velene til å legge ut link til velavisen og NVF sin nettside på sine egne nettsider.
2. Kontingent: blir økt til 75, kr pr medlem i 2018. Dersom medlemstallet øker, bl.a pga at veilag melder seg inn, kan kontingenten settes ned ved en senere anledning.

Revidert budsjett for 2018 og forslag til budsjett for 2019 behandles på neste årsmøte.

Budsjettet for 2017 og 2018 ble godkjent av årsmøtet.

**9. Valg:**

Valg av styre:

Trond Erik Bergersen fra Hellvik Vel stilte til gjenvalg og ble valgt som leder 2 år.

Terje Larsen og Harald Opsand stilte til gjenvalg og ble valgt som styremedlemmer i 2 år.

Vigdis stilte ikke til gjenvalg.

2 nye styremedlemmer ble valgt inn for 2 år: Hanne Ree-Lindstad fra Berger vel og Kjersti Beck Skogseid fra Ellingstadåsen vel.

Valg av representanter til Stiftelsen Hellviktangen:

Det er litt uenighet i Stiftelsen Hellviktangen’s styre ang vedlikehold av bygningene. Trond skal ha møte med styret i Hellviktangen. Styret ber om fullmakt til å utnevne personen som skal sitte som vår representant i det styret etter at denne saken er avklart.

Valgkomiteen støtter forslaget.

Forslaget ble godkjent av årsmøtet.

Valg av valgkomite:

Arne Lendl fra Nesoddtangen vel og Per Hopsø fra Bomannsvik vel ble gjenvalgt.

Valg av revisor:

Arne Lendl fra Nesoddtangen vel

Vigdis Bryn har sittet i Velforbundets styre siden 2009. Vi takker henne for innsatsen og samarbeidet!

**Diskusjoner etter formell avslutning av møtet.**

Etter det formelle møtet ble bed en diskusjon med noen tips til styret for deres videre arbeid.

* Lage et årshjul som inneholder bl.a. tidspunkt for møter med velene for at de kan planlegge
* Tema på møte med vel-ledere: Hvordan skal velene vitaliseres? Velene blir aldri spurt om ting som skjer.

Kommentarer fra varaordfører:

* Angående dårlig kommunikasjon med kommunen; kommuneadministrasjonen har vært under stort press og ber om forståelse for mangelfull kommunikasjon. Det er nå opprettet 8 nye fulle stillinger i teknisk avd.
* Pass på at saken din sendes til postmottak hos kommunen slik at den blir journalført. Da er det lettere å finne ut hvor saken befinner seg og kan følge den på kommunens nettside.
* Det går også an å henvende seg direkte til politikerne; – åpen halvtime før hvert møte i Plan og Teknikkutvalget.
* Bryggehus/Badehus-saker. I kommunestyremøtet 26. april ble rådmannen bedt om å legge frem forslag til Formannskapet. Rådmannen har fått fullmakt til å lage avtale med de enkelte velene om bruk og vedlikehold av bryggene/badehusene.
* Det er ønskelig at velene er mere aktive ifht innspill på områdeplan-diskusjonen.